cyanic-selkie/wikianc huggingface dataset:
Olof Skötkonung
Konflikt med Olav den Heilage
Etter dette vart det eit spent tilhøve mellom kong Olof og kong Olav i Noreg og det oppstod tvistar om landegrenser og skatteplikt. Dei norrøne sogene skildrar, sett med norske augo, den svenske kongen som lite ordhalden og arrogant. Truleg var sanninga at det var misnøye mellom svenske bønder og stormenn som skuldast kong Olof si kristne tru, og kong Olav i Noreg utnytta stoda for å vinne seg innpass og aksept frå den svenske kongen. Omkring 1019 måtte kong Olof gi etter for påtrykket og, etter seiande mot hans vitande og vilje, vart dottera Astrid på den tida gift med kong Olav Haraldsson. Om lag samstundes vart dottera Ingegerd gift med storfyrste Jaroslav den vise i Kiev.
Dei siste åra
Det var truleg motstanden mot kong Olof sitt kristendomsarbeid som gjorde at han i dei siste åra av styringstida fekk redusert makt, og etter det Snorre skreiv, vart han beint fram truga med fullt opprør av stormennene i Sverige. Han skal ha blitt nøydd til å dele kongsmakta med sonen Anund Jakob, som då var berre ein unggut. Omkring år 1019 vart kong Olof truleg forvist frå Uppsala og hadde etter den tida berre styring med Vest-Götaland.
Stykbror til kong Olof, kong Knut den store hadde i 1017 fullført erobringa av England, etter at Edmund Jernside døydde. I krønika til Florence av Worcester blir det sagt for det året, at kong Knut sende dei to sønene etter Edmund Jernside, Edward og Edmund, til kongen i Sverige, for at dei skulle drepast der. Om dette var sanninga eller ikkje, i alle høve drap ikkje kong Olof dei to gutane, men sende dei til dotter si, Ingegerd, i Kiel, og deretter vart dei sende til Ungarn. Den ein av dei, Edmund, døydde ikkje lenge etter, men den andre, kalla Edvard den landflyktige, vaks opp og levde til 1057.
Kong Olof døydde vinteren 1021/1022 og det oppstod myter og usikre soger både om korleis han døydde og kvar helst han vart gravlagd; det var endåtil dei som tok til å tale om at han var ein martyr og helgen. Den katolske kyrkja har seinare avvist dette som ei mistyding.
Snorre la desse orda i munnen på kong Olof Skötkonung: ''« .. for eg er den tiande kongen i Uppsala der frende etter frende har teke riket og vore einevaldskongar over Sveavelde og over mange andre store land, og alle har dei vore overkongar over dei andre kongane i Norderlanda»''.
Koronapandemien
Overføring av smitte
Den viktigaste måten viruset smittar på er gjennom smådropar som blir utanda av ein smitta person, til dømes gjennom hoste eller nysing. Slike dropar er berre luftborne ei kort tid, men kan framleis vera smitteberande på overflater av glas, metall eller plast. Ein kjenner til at andre koronavirus kan overleva i opptil ni dagar i romtemperatur. Eit tidleg forsøk og analyse som var eit internasjonalt samarbeid tyder på at ingen verksame virus var att etter 7 dagar på plast og metall i romtemperatur. Disinfeksjon av slike overflater er mogleg med produkt som inneheld 62–71 % etanol. Viruset har kortare levetid på andre flater, som under to dagar på klede og under tre timar på papir, medan forskarane fant at viruset var meir stabilt i kjøleskapstemperatur, der det berre var ein moderat reduksjon etter to veker.
WHO har meldt at risikoen for smitte frå ein smitta person utan symptom er «svært låg» og at risikoen for smitte gjennom avføring er «låg».
Estimat for basisreproduksjontalet (det gjennomsnittlege talet på folk ein smitta person truleg vil smitta) er mellom 2,13 til 4,82. 24. januar 2020 hadde ein funne at viruset kunne smitta i ei kjede på opptil fire personar. Dette liknar på tala for SARS-CoV.
Prøvetaking og anna diagnostisering
Verdsorganisasjonen for helse publiserte ein metode for å diagnostisera den nye typen av koronaviruset. Metoden var utvikla av Charité, som er ein av dei største universitetsklinikkane i Europa.
I april 2020 var det blitt utvikla antistofftestar som kunne visa om nokon hadde aktive infeksjonar eller hadde hatt viruset tidlegare.
Tiltak mot smitte
Metodar for å verna seg mot smitte omfattar god hygiene, som å vaska hendene når det passar, å ikkje ta på auge, nase eller munn med uvaska hender, å hosta eller nysa i eit papirhandklede og kasta det rett i søpla etterpå, og (for folk som allereie kan ha blitt smitta) å bruka ei kirurgisk maske når ein er ute. Å halda avstand til andre er også tilrådd. Mange styresmakter har rådd innbyggjarane sine frå å reisa til land og område med smitte om det ikkje er heilt naudsynt.
Inger Helene Arnestad
Inger Helene Arnestad er ein norsk forfattar.
Koronapandemien
Tiltak mot smitte
Det kan vera mogleik for at ein får kontakt-smitte frå ein gjenstand og til sine eigne hender, og deretter kan smitta kome inn i kroppen gjennom munn, nase eller auge; som eit typisk virus så har koronaviruset eit vernande skal av feittsyrer. Då er jamleg og grundig vask av hendene med såpe det mest effektive til å løysa opp feittsyrene i skalet rundt virusa. Minst 60 % alkohol kan også ha effekt, t.d. i handsprit med litt tid til å verka, medan antibac treng høg alkoholprosent og helst litt såpe for å ha nokon effekt.
Olof Skötkonung
Dei siste åra
Det er blitt sett fram mange, ulike hypoteser om tydinga av namnet Skötkonung, men den mest truverdige forklaringa er «skattekonge» då han kan ha vore den første kongen som kravde betaling i staden for leidangteneste, noko som seinare vart til «skatt».
Inger Helene Arnestad
Arnestad debuterte som skjønnlitterær forfattar i 1982 med romanen Løgn og har sidan gjeve ut to romanar til, Kreftene i 1985 og Pensum i 1989. Ho har også skrive lærebøker i norsk for framandspråklege, omsett bøker til norsk og vore redaktør for mellom anna boka Nynorsk av hjartans lyst (1985).
Crosse Passage
Crosse Passage er eit lite sund mot søraust frå Adelaide Anchorage mellom Henkes Islands og Skeen Rocks, utanfor sørenden av Adelaide Island. Det vart namngjeve av UK Antarctic Place-Names Committee i 1963 etter kapteinløytnant Anthony G. Crosse som var løytnant på HMS «Protector» som vart nytta til sjøoppmåling av området i 1961–63.
Inger Helene Arnestad
Ho er busett på Rena.
Olof Skötkonung
Dei siste åra
I oversikt over svenske regentar, er Olof Skötkonung ført opp som den andre kongen i Sverige, med regjeringstid frå om lag 995 til om lag 1022.
Myntar
Det er funne eit stort antal myntar med kong Olof sitt namn, mellom andre med innskrifta REX SWEVORVM (konge av sveane). Dei eldste myntane, datert til litt etter år 1000, er av same type som for den engelske kongen Edhelred, og innskrifta GODWINE MO SIHT (moneta Sihtun) viser at dei vart gjort i Sigtuna av den engelske myntmeisteren Godwine. Han kom truleg først til Noreg saman med Olav Tryggvason, og reiste seinare til kong Olof i Sverige. (Namnet hans finst òg på mynt som vart gjort for kong Svein Tjugeskjegg i Danmark.) Fleire andre av kong Olof sine myntar er funne, gjort av andre myntmeistrar, nokre av dei med religiøs innskrift, som IN NOMINE DIN (i Guds namn).
Ein har ikkje funne myntar prega i Noreg med kong Olof sitt namn, noko som svekker ideen om at han etter slaget ved Svolder, skulle ha rekna deler av Noreg som underlagt Sverige.
Notar
<references group="Note"/>
Koronapandemien
Tiltak mot smitte
Sporing av kontakt er ein viktig metode for helsevesen til å finna ei smittekjelde og hindra vidare smitte. Avsondring er også ein føreslått metode for å hindra spreiing innan lokalsamfunn.
Utvikling av vaksinar eller testing av antivirale medisinar har gått føre seg i fleire land.
Behandling
Behandling av symptom kan inkludera og. Ekstrakorporal membranoksygenering (ECMO), ein teknikk for å tilføra oksygen til pasientar med alvorleg redusert lunge- eller hjartefunksjon, har vore brukt i samband med respirasjonssvikt.
I nokre høve har ein brukt anti-retrovirale medisinar (ofte brukt mot HIV/AIDS) i behandling av smittetilfelle.
Til behandling av pasientar med store pusteproblem bruker ein pustemaskinar (respiratorar).
Suihua
Suihua er eit byprefektur sentralt i provinsen Heilongjiang i Kina. Byprefekturet har eit areal på 35 211 km² og 5 416 439 innbyggjarar i 2010. I underkant av 900 000 mennske bur i storbyområdet, bydistriktet Beilin.
Kaija Saariaho
Kaija Anneli Saariaho (fødd Laakkonen, 14. oktober 1952 i Helsingfors) er ein finsk komponist busett i Paris.
Suihua
Byprefekturet Suihua omfattar eitt bydistrikt (区 qū), tre byfylke (市 shì) og seks fylke (县 xiàn).
Næring
Landbruket er hovudnæringa i Suihua, som er eit senter for landbruk i Heilongjiang. Petrokjemi, tekstilindustri og maskinproduksjon er andre hovudnæringar i Suihua.
Kaija Saariaho
Liv og verk
Kaija Saariaho studerte med avantgardisten Paavo Heininen ved Sibelius-akademiet i Helsingfors. Saman med Magnus Lindberg og andre stifta ho gruppa Open Ears. Deretter heldt fram ho utdanninga, no med Brian Ferneyhough og Klaus Huber i Freiburg im Breisgau. Ho deltok i Darmstädter Ferienkurse og studerte frå 1982 computerstøtta komposisjon og arbeid med lydband og live-elektronikk ved IRCAM.
Suihua
Samferdsle
Jarnvegane Harbin-Jiamusi og Harbin-Heihe har begge stoppestad i Suihua.
Kaija Saariaho
Liv og verk
På denne tida kom komposisjonar som Verblendungen (1984), eit vekselsspel mellom orkester og lydband, og dessutan Du Cristal (1989) og …à la Fumée (1990), i dei sistnemnde tok ho i bruk live-elektronikk. Under innverknad av spektralmusikk-komponistane Gérard Grisey og Tristan Murail utvikla Saariaho ein stil pregea av langt uthaldne basstonar og mikrotonale intervall. Eit av hennar best kjende verk, Graal théâtre for fiolinar og orkester (1994–97), er skrive i denne stilen.
Verk av Saariaho blei oppførte ved internasjonale festivalar i London (1989), Jakarta (1989), Paris (1989, 1991) og Wien (1993). I 1999 framførte New York Philharmonic Orchestra under leiing av Kurt Masur komposisjonen hennar Oltra mar for kor og orkester.
Ved Festspela i Salzburg i år 2000 dirigerte Kent Nagano ei vellukka oppføring av den første operaen hennar, L’Amour de loin. Amin Maalouf skreiv librettoen på basis av trobadoren Jaufre Rude sitt vida. I 2006 blei operaen Adriana Matar uroppført ved Opéra Bastille i Paris og i Lyon 2010 Émilie, også denne med libretto av Amin Maalouf. Kazushi Ono dirigerte.
Dimitrovgrad i Russland
Dimitrovgrad (russisk Димитровгра́д) er ein by i Uljanovsk oblast i Russland med om lag 125 000 innbyggjarar. Han ligg ved elva Melekes, ei sideelv til Bolsjoj Tsjeremsjan, rundt 80 km aust for Uljanovsk.
Busetnaden vart grunnlagd i 1698 for arbeidarar ved det lokale destilleriet, som vart lagt ned i 1848. Han var formelt ein landsby til 1919. I 1897 var innbyggjartalet 8 500. Byen heitte Melekess etter byelva til 1972, då han vart omdøypt til Dimitrovgrad, etter den bulgarske kommunisten Georgi Dimitrov.
Næringslivet i Dimitrovgrad omfattar ein bildelprodusent (forgasserar og drivstoffpumper), ein teppeprodusent og ein produsent av kjemisk prosessutstyr. Den viktigaste verksemda i byen er Det føderale kjernefysiske forskningssenteret.
Konkordans i geologi
Konkordans i geologi er ei parallell lagstilling i ein sedimentserie.
Elliott Passage
Elliott Passage er eit sund som går frå nordaust til sørvest mellom søraustkysten av Adelaide Island og Jenny Island. Det vart namngjeve av UK Antarctic Place-Names Committee i 1984 etter kaptein Christopher R. Elliott, som var kaptein på «John Biscoe» frå 1975.
Hans Konrad Foosnæs
Hans Konrad Henriksson Foosnæs var ein norsk gardbrukar, skulemann og Venstre-politikar. Han var ein sentral politikar i tiåra før og etter 1900, i eigenskap av å vere folkehøgskulestyrar, bondeførar, skyttarleiar og stortingsrepresentant. Foosnæs var landbruksminister 1908-10. Han var ein inspirerande talar som kunne vere ironisk når han var forarga, men som var elskverdig av person og talte varmt for dei sakene han brann for. På hans eldre dagar oppstod ei persondyrking som kunne minne om kultdyrkinga av Bjørnstjerne Bjørnson.
Liv
Foosnæs vart fødd inn eit storbondemiljø på Årgård i Namdalseid kommune i Nord-Trøndelag. Tomas Olsson Fosnes var farfar hans, og Hans Barlien morfar hans. Same året som han vart fødd flytta Foosnæs med familien til slektsgarden Fosnes i Beitstad i dagens Steinkjer kommune.
Yrke
Foosnæs fekk si første utdanning på fastskulen i Beitstad. Sidan var han elev i det første kullet ved Sagatun Folkehøyskole på Hamar 1864-66. Deretter fekk han privatundervisning i Christiania vinteren 1866-67, vinteren etterpå hadde opphald ved to folkehøgskular i Danmark. Ved den eine skulen, i Roskilde, vart han kjend med Lars M. Bentsen og dei to bestemte seg for å opprette ein folkehøgskule i Trøndelag.
Foosnæs var 1872-76 styrar ved den første folkehøgskulen nordafjells, halden på Re i Stjørdal. I 1876 tok Foosnæs over farsgarden i Beitstad. Åra 1876-79 dreiv han ein ny folkehøgskule som vekselvis hadde tilhald i Vefsn, Overhalla, Grong, Stod, Inderøy og Beitstad. Attåt yrket som gardbrukar hadde han ei rekke interesser innan næringslivet i heimfylket. Mellom anna grunnla han Indtrøndelagens Dampbaadsamlag, og var stor skog- og sagbrukseigar, styreformann ved Mære landbruksskole 1894-1908, formann i amtsskulestyret, mangeårig medlem av representantskapet og av styret i Norges Brannkasse og styreformann i Beitstaden Sparebank 1873-89. Foosnæs var forlikskommissær 1878-1908 og amtsrevisor 1881-1908.
Politikk
Foosnæs var aktiv både lokal- og rikspolitisk for Venstre. Han var medlem av Beitstad heradsstyre frå 1878, ordførar 1880-1910 og 1914-16. Frå 1876 var han valmann til og med 1903, då ordninga vart fjerna. Han vart i 1882 vald til stortingsmann frå Nordre Trondhjems amt og hadde sete på Stortinget 1883-85, 1889-1900 og 1903-06. I den fyrste perioden på tinget var han medlem av militærkomiteen. Foosnæs interesserte seg i særleg gard for landbrukspolitikk og jarnbanepolitikk. 1889-1900 og 1903-06 var han såleis medlem i landbrukskomiteen. Han var formann 1892-94 og 1898-1900, to periodar der Venstre hadde fleirtal i tinget. Elles var han medlem av Lagtinget 1892-1900 og av valkomiteen 1894-1900 samt 1903-05.
Foosnæs var republikanar og motstandar av unionen med Sverige. Han var med på å grunnlegge det frivillige skyttarvesenet i 1882, ei motvekt til den kongekontrollerte hæren. Under statsrådssaka og riksrettssaka i 1884 var Foosnæs formann i Skyttersamlagenes fellesstyre. Han var også formann i Indtrøndelagens og Namdalens folkevæbningssamlag frå 1881. Ved unionsoppløysinga i 1905 var Foosnæs medlem av Stortinget sin spesialkomité. Han var motstandar av Karlstadforliket, oppteteken av samane sine rettar i grenseområda og motstandar av desarmeringa av grensefestningane. Frå Stortingets talarstol sa han at ein lett kunne ha møtt svenskane med 100 000 mann, ei påminning om skyttarrørsla. Då Noregs statsform vart eit aktuelt spørsmål, heldt Foosnæs fast på republikken, men ved kroninga av kong Haakon VII og dronning Maud i Trondhjem i 1906 var han medlem av Stortingets deputasjon.
Foosnæs var statsråd i Landbruksdepartementet i Gunnar Knudsens første regjering frå 19. mars 1908 til 1. februar 1910. Foosnæs viktigaste landvinning som landbruksminister var truleg lova som gav kommunane forkjøpsrett til skogeigedomar.
Foosnæs var også medlem av den parlamentariske landbrukskommisjonen 1895-1902, formann dei to siste åra. Vidare var han medlem av lappekommisjonane av 1889, 1892 og 1897. Seinare, 1902-08, var han formann i Finnmarkens jordsalskommisjon, og til sist medlem av fjellbeitekomiteen av 1912.
Foosnæs var gift med syster til Johannes Bragstad. Han døydde i Beitstad i 1917. På dødsleiet mottok han eit telegram frå eit bondestemne på Stiklestad som hylla han som «de norske bønders Tord Foleson».
Utmerkingar og ettermæle
Foosnæs vart tildelt 7. juni-medaljen og Kroningsmedaljen 1906. Han vart utnemnd til riddar av 1. klasse av St. Olavs Orden i 1901, og fekk kommandørkrossen av 1. klasse av same orden i 1910.
Peder Pedersson Hjermann den yngre
Hjermann tok over farsgarden Stønjum i Lærdal då faren døydde i 1834 og dreiv denne til han døydde. I 1837 kom han med i det fyrste heradsstyret og var medlem av dette til 1859. Frå 1844 var han forlikskommissær. Hjermann var 1. representant frå Nordre Bergenhus amt på Stortinget i 1845, der han var medlem av justiskomiteen.
Han døydde på garden sin i Lærdal i 1863.
Gunda Niemann-Stirnemann
Gunda Niemann-Stirnemann, fødd Gunda Kleemann, er ein tysk tidlegare skeiseløpar frå Sondershausen som tevla for Aust-Tyskland og seinare det samla Tyskland. Åra frå 1989 til 2001 vart ho åtte gongar verdsmeister i firkamp og like mange gongar europameister. Ho vann tre olympiske gullmedaljar og tok 11 gull i VM i enkeltdistansar. Til saman i desse fire nemnde meisterskapstypane sanka Niemann-Stirnemann 43 medaljar. Ho forbetra verdsrekordar 18 gongar.
Uggdal kyrkje
Uggdal kyrkje er ei langkyrkje frå 1876 i Tysnes kommune i Vestland fylke.
Byggverket er i tre og har 450 sitjeplassar.
Det er kyrkjegard ved kyrkja.
Åsane gamle kyrkje
Åsane gamle kyrkje er ei langkyrkje frå 1795 på Saurås i Åsane i Bergen kommune (Hordaland fylke). Kyrkja ligg i Sauråsbakken nedanfor Saurås gard.
Historie
Ei kyrkje på same staden er nemnt alt i 1598. Steinkyrkja, om lag slik vi kjenner ho i dag, vart vigsla av biskop Johan Nordahl Brun. På 1800-talet vart kyrkja bygd om fleire gonger. Byggverket er i stein og tre.
I 1935 vart kyrkja restaurert av arkitekt Ole Landmark. Eit murt sakristi vart då bygd vinkelrett på nordmuren i koret.
Kyrkja vart tent på (av Varg Vikernes og Jørn Tunsberg) og brann ned julaftan 1992. Ho vart bygd opp att som ein tro kopi med dei opphavelege steinmurane og ny treinnreiing, og vart nyinnvigd 19. november 1995 av biskop Ole Danbolt Hagesæther. Det var mogleg å byggje opp att kyrkja i same utforminga fordi ein hadde mange amatørbilete å sjå etter. Mange eldre gjenstandar som befann seg i kyrkja, gjekk tapt i brannen. Kyrkja har eit krusifiks frå 16–1700-talet som truleg er frå ei tysk kyrkje, og som skipsreiar Arne Steckmest forærte til kyrkja i 1997.
Det står ein minnebauta over falne frå Åsane i andre verdskrigen nær kyrkja. På gravplassen er det reist ein minnestein over falne russiske soldatar i krigsåra 1941–45.
Sacrifice av Elton John
«Sacrifice» er ein ballade av songaren Elton John med tekst av Bernie Taupin. Songen vart gjeven ut på albumet Sleeping with the Past i 1989 og vart gjeven ut på singel i oktober 1989, og på ny i 1990. Singelen vart populær, særleg i Frankrike og Storbritannia der han gjekk heilt til topps på salslistene.
«Sacrifice» er inspirert av både Aretha Franklin-songen «Do Right Woman, Do Right Man» og skildra som ein Percy Sledge-song av Elton John. Bernie Taupin hevda det er ein av dei beste songane han skreiv.
I musikkvideoen, som følgjer teksten, ser ein ei mann og ei kvinne som har problem i forholdet sitt etter å ha gifta seg og fått ei dotter. Etter at dei går kvar sin veg, fostrar mannen dottera aleine.
«Sacrifice» har vorte spelt av andre artistar som Sinéad O'Connor, Gregorian, Rob De Nijs og Karmina.
Zubarah
Området dekkjer kring 400 mål (60 mål innafor den ytre bymuren) og er den viktigaste arkeologiske funnstaden i Qatar. Staden består av ein festningsby, med ein nyare indre, og ein eldre ytre mur, ei hamn, ein kanal, to skjermande murar, Qal'at Murair (Murair fort), og det nyare Zubarah fort.
Broadcast Wave Format
Broadcast Wave Format (BWF) er eit lydfilformat definert av EBU i 1997 og oppdatert i 2001, 2007 og 2011. BWF vart utvikla for å fungera som eit standard format for utveksling av programmateriale mellom Digitale audioarbeidsstasjonar. Det bygger på Wave-formatet, men definerer metadata som er spesielt nyttig for kringkasingsstasjonar, som til dømes synkronisering.
Kesha
Kesha Rose Sebert, berre kjent som Kesha eller Ke$ha, er ein amerikansk songar og låtskrivar. Debutalbumet hennar, Animal, og den første EP-en hennar, Cannibal, kom ut i 2010. Musikken og imaget til Kesha gav henne umiddelbar kommersiell suksess, og Animal nådde førsteplass på albumlista i USA. To av singlane hennar har kome til topps på den amerikanske singellista, nemleg «Tik Tok» og «We R Who We R», og fleire av dei andre singlane hennar har også hamna på topp 10-lista. Det andre studioalbumet hennar, Warrior, kom ut i desember 2012 og inneheldt den åttande topp 10-hiten hennar, «Die Young».
Sidan debuten har Kesha vorte nominert til over 40 prisar, og vunne meir enn femten. Per november 2013 hadde ho selt over 35 millionar album i USA og 57 millionar album på verdsbasis.
Korrelasjon i geologi
Korrelasjon i geologi er ei samanlikning og parallellisering av mineralførekomstar, bergartar, avleiringar, fossil, geologiske aldrar, landskap og liknande i forskjellige førekomstar eller geografiske område. Ein ønskjer med korrelasjon å finne innbyrdes samsvar, likskapar eller skilnader og slik finne korleis noko har oppstått kva det er samansett av, alder og liknande.
Queen Bitch
«Queen Bitch» er ein song skriven av David Bowie i 1971 for albumet Hunky Dory. Bowie var ein stor Velvet Underground-tilhengjar og skreiv songen som ei hyllest til bandet og Lou Reed. Han spelte inn «I'm Waiting for the Man» i 1967 (aldri offisielt utgjeven), samt BBC-opptak av denne songen på Bowie at the Beeb og konsertopptak på Live Nassau Coliseum '76 (som følgde 2010-utgåva av Station to Station).
Songen starta med Bowie som tel ned til den akustiske gitaren sin før det thrash-aktige gitarriffet til Mick Ronson kjem inn. Arrangementet til songen, med ei melodisk basslinje, ein stødig trommerytme, korte, forvrengde gitarakkordar og ein underdriven vokal av Bowie, er eit mønster for glamrock-stilen som skulle kome tydelegare fram på The Rise and Fall of Ziggy Stardust and the Spiders from Mars, oppfølgjaren til Hunky Dory i 1972. Sjølv om hovudriffet liknar Velvet Underground sin «Sweet Jane», er det faktisk henta frå Eddie Cochran sin «Three Steps to Heaven». (ein posthum singel som gjekk til topps i Storbritannia i 1960).
Teksten handlar om songaren som ikkje klarar å sitje stille på hotellrommet sitt, men stadig går bort til vindauga og ser ned på gata der ein mann sjekker opp ei dame. Det kan vere ein transvestitt eller ein prostituert, men songaren irriterer seg ikkje over eit svik, men over sjølve sjekkinga, der han syng «Oh God, I could do better than that!» («Herregud, eg kan gjere det der betre!»).
Riffet er eit ein enkel akkordprogressjon i C-G-F. Bowie startar først på 12-strengs akustisk gitar, før Mick Ronson kjem inn på sin elektriske. Tonen i gitaren er høgt og skitten. Riffet går gjennom heile songen, med berre ein liten variasjon i refrenget, og her er ingen gitarsoloar.
Songen vart framført første gongen den 3. juni 1971 for BBC, og spelte han inn ein månad seinare for Hunky Dory.
Jens Aarestrup
Jens Peder Smidt Aarestrup var ein norsk pianobyggjar og politikar, fødd og død i Sogndal.
Yichun i Heilongjiang
Yichun er eit byprefektur nord i provinsen Heilongjiang i Kina, med ei nordgrense mot Russland. Byprefekturet har eit areal på 18 669 km² og 1 148 126 innbyggjarar i 2010.
Byprefekturet Yichun omfattar 15 distrikt (区 qū), eitt byfylke (市 shì) og eitt fylke (县 xiàn).
Jens Aarestrup
Far til Aarestrup var kyrkjesongar i Sogndal. Sjølv reiste han utanlands og utdanna seg der. Han slo seg ned i Bergen som pianoforte-fabrikant, der han var medlem av bystyret frå 1867 til 1885. Perioden 1877-79 var han stortingsmann frå Bergen, på tinget var han med i Næringskomite nr 2.
Aarestrup var ugift.
Yichun i Heilongjiang
Yichun ligg i eit skogrikt landområde.
Storkvammen
Storkvammen er ein dalbotn mellom Eidsgavlen og Kvamsgavlen på austsida av Humboldtfjella i Dronning Maud Land. Han vart oppdaga og fotografert av Den tyske antarktisekspedisjonen i 1938-39. Han vart kartlagt og namngjeve Storkvammen av nordmennene frå flyfoto og landmålingar under den norske antarktisekspedisjonen i 1956-60.
Fylkesveg 274 i Troms
Fylkesveg 274 i Troms går mellom Botnhamn og Laukvik i Lenvik kommune. Vegen er 6,8 km lang.
Stortingets kontroll- og konstitusjonskomité
Stortingets kontroll- og konstitusjonskomité er ein fagkomité på Stortinget. Den handsamar mellom anna saker knytte til kontroll av regjeringa og konstitusjonelle spørsmål.
Kontroll- og konstitusjonskomiteen skal gå gjennom og gje innstilling til Stortinget om: Statsrådets protokollar mv., jf. Grunnlova § 75 bokstav f, mellom anna regjeringa si melding om embetsutnemningar, regjeringa si årlege melding om oppfølgjinga av stortingsvedtak som inneheld ei oppmoding til regjeringa, og om handsaminga av private forslag som er vedteke sende over til regjeringa til utgreiing og fråsegn, dokument frå Riksrevisjonen, og andre saker om Riksrevisjonen si verksemd, meldingar frå Sivilombodsmannen om forvaltinga, og andre saker om ombodsmannen si verksemd, meldingar frå Stortingets kontrollutval for etterretnings-, overvakings- og sikkerheitsteneste, og andre saker om utvalet si verksemd, og rapportar frå stortingsoppnemnde granskingskommisjonar.
Laurits Bjerrum
Laurits Bjerrum var ein dansk-norsk geoteknikar som vart uteksaminert som ingeniør ved Danmarks Tekniske Højskole i 1941. I 1952 tok han doktorgrad i Zürich i 1952 på ei undersøking av skjerfastleiken til leire. Frå 1951 og framover var han direktør for Norges Geotekniske Institutt, som han leia frå det vart grunnlagd.
Stortingets kontroll- og konstitusjonskomité
Kontroll- og konstitusjonskomiteen avgjer i det enkelte tilfellet om den skal legge utkast til innstilling fram for nokon fagkomité til fråsegn før innstillinga blir endeleg avgjeven.
Komiteen handsamar vidare grunnlovssaker, vallovgjeving, løyvingar til Stortinget og til Det Kongelige Hoff.
Komiteen kan foreta dei undersøkingar i forvaltinga som den ser som naudsynt for Stortinget sin kontroll med forvaltinga. Slik beslutning kan gjerast av ein tredjedel av komiteen sine medlemmar. Før komiteen sjølv gjer slike undersøkingar, skal vedkomande statsråd varslast, og oppmodast om å skaffe fram dei opplysningane komiteen ønskjer. Komiteen skal kome med innstilling om dei sakene den tek opp til handsaming.
Ein tredjedel av komiteen sine medlemmar kan krevje at det det blir halde komitéhøyring i kontrollsaker etter § 21.
Komiteen fastset nærmare reglar for sitt sekretariat, mellom anna om sekretariatet sine arbeidsoppgåver, og korleis dei enkelte medlemmane i komiteen kan bruke sekretariatet.
Kontroll- og konstitusjonskomitéen sine medlemmar i stortingsperioden 2009-2013
Kontroll- og konstitusjonskomitéen har følgjande medlemmer
You'll Never Never Know
«You'll Never Never Know» er ein song av The Platters som vart gjeven ut på singel i 1956. Songen nådde 11. plassen på Billboard Pop Singles-lista i USA det året.
Metrologi
Metrologi (frå gresk μέτρον, metron, 'mål' og λόγος, logos, 'fornuft, lære') er læra om mål og vekt, målemetodar og måleinstrument.
Legal metrologi viser til lovregulering av måling og måleiningar. I Noreg er lovregulert måling omtala i Lov om mål og vekt, forskrifter og justerbestemmelsar. Det er regulert av Justervesenet.
Rögle BK
Rögle BK er ein ishockeyklubb i Ängelholm i Sverige. Klubben vart skipa i 1921, och har spelet i Elitserien.
HB «Teisten» (1970)
H/B «Teisten» er ein hydrofoilbåt bygd Italia og levert i april 1970 for Hardanger Sunnhordlandske Dampskibsselskap (HSD). I tida i HSD gjekk båten i rute mellom Bergen og Leirvik på Stord. Båten gjekk den siste turen langs ruta i 1986 og hendinga vart ein reportasje i Norge Rundt. Når han vart seld av HSD i 1988 var han den siste hydrofoilbåten i HSD.
I januar 1988 vart han først selt til Simon Møkster i Stavanger og omdøypt «Strilprins», før han ein månad seinare vart seld til Øystein E. Førre og omdøypt «Hinnavåg». I desember 1988 vart han selt til Shotley Mercantile Co. Ltd. i Panama, der han fekk namnet «Flecho del Estrecho», men alt året etter vart han seld til Alilauro Aliscafi del Tirreno S.p.A. i Messina i Italia, der han fekk namnet «Freccia di Casamicciola». Båten vart selt vidare til Aliscafi S.N.A.V. S.p.A. i Napoli i 1991, men namnet vart uendra. Båten var framleis i fart i 2011.
Fylkesveg 274
Fylkesveg 274 finst i fleire fylke i Noreg:
The Gullet
The Gullet er eit smalt sund mellom austenden av Adelaide Island og vestkysten av Graham Land i Antarktis, og skil Hansen Island og Day Island og knyt saman Hanusse Bay og Laubeuffjorden. Området vart først utforska i 1909 av Den franske antarktisekspedisjonen under Jean-Baptiste Charcot som var uviss om sundet eksisterte og skisserte ned den trulege plaseringa på karta etter ekspedisjonen. Sundet vart først vitja og grovt kartlagd i 1936 av British Graham Land Expedition under Rymill. Det vart kartlagd på ny og gjeve skildrande namnet i 1948 av medlemmar av Falkland Islands Dependencies Survey. Gullet tyder opning eller renne på engelsk.
Kayne Vincent
Kayne Vincent er ein newzealandsk fotballspelar.
Muter
Muter  (bokmål bestikkelse), stikkpengar eller mutepengar er ein gåve gjeven i løynd for å oppnå ein fordel.
Muting  (jur.) (bokmål bestikkelse), Strl §128 set straff for den som yter el. lovar ein off. tenestemann føremoner for å få han til å gjera noko ulovleg i tenesta (aktiv m.). Likeeins set strl. §112 straff for den off. tenestemannen som krev ulovlege føremoner el. tek imot slike føremoner som han veit er ytte for å verka inn på gjeremåla hans i teneste (passiv m.).**
I det nyliberale norske kommunikasjonssamfunnet har omgrepet mute fått ny forklåringskraft, på eit kulturelt felt som ein i Noreg lenge har forbunde med andre himmelstrok. Dei klassiske konnotasjonane peikar og fram mot å ta opp at bruken av omgrepet, nett fordi det er og lenge har vore so vidt taust rundt norsk mutekultur.
Andre tydingar av mute
Muteness (en.) frå Mutus (lat.) - stum, taus, t.d. i stum bokstav, gjerne først i eit ord, t.d. Mnemosyne (gresk: Mνημοσύνη), frå gresk mneme, «minne, hukommelse» (i uttalen er den første bokstaven stum).
Mute i moderne tyding er mykje brukt for tekniske løysingar som hindrar signalkommunikasjon, t.d. lyd frå forsterkar eller instrument, eller bilde fra prosjektorar. MUTE er og namn på ei programvare for anonym fildeling over digitalt nettverk.
Mute (en.) kan og vere ein «person who is speechless or silent; one who does not speak, from physical inability, unwillingness, forbearance, obligation. etc.» I det ottomanske Tyrkia var en mute en offiser eller tenar som var valt til tenesta fordi han ikkje kunne tale. I rituell samanheng skulle ein innleigd mute vere taus og trist sørgande i gravferder, i motsetnad til dei sterkt artikulerte mourners.
Muter internasjonalt
Det engelske uttrykket bribe kan på den eine sida dreie seg om midler - oftast pengar - gitt for å 1) oppnå innflytelse eller å kompromittere, eller 2) forføre eller hugta omgivelsane. Uansett er føresetnaden ein form for gjensidig overeinskomst eller forståing - mutuality (en.). Fellesskap og sosiale bindingar treng ofte ikkje omtale, dei må opplevast. Det engelske uttrykket hush money speler og på muting for å unngå omtale. Ein kultur med muting som normalåtferd vil vere prega av skjulte makttilhøve, eit direkte trugsmål mot både rettsstatsutvikling og markedsfunksjon.
Det persiske uttrykket بخشش (bakhshesh) er kjend over store delar av Midtausten og den gamle austblokka, og nyttast for ulike fenomen som velgjerdsle for tiggarar, tipsing for tenester utført openlyst, og endeleg rein muting, til dømes av politifolk.
Muting skiljer seg frå eit meir openlyst fenomen t.d. i det moderne Hellas, nemleg 'den lille konvolutten' (gr.) som tradisjonelt smurte administrativt tilsette og let dører opne. Slike uærlege og uredelege tilhøve undergrev tillit mellom folk og til institusjonane dei treng for sine transaksjonar.
Muter i Bibelen
''«Du skal ikkje vrengja retten og ikkje gjera skilnad på folk. Du skal ikkje ta imot muter, for mutene gjer vise menn blinde og øydelegg saka for den som har rett. Rettferd, ja, rettferd skal du jaga etter.»'' (*2 ')
I følgje Arne Berge er mute ei omsetjing av det hebraiske (שֹׁחַד, shokhad).
Ei gåve kan innehalde kraft som er utilsikta - den kan gi vener, eller tenester. Gåver kan opne rom på gjensidig rettferdig vis, men og for tilsikta eigennytte og profitt, jfr. Bibelen - Salomos ordtak:
Svarthornbotnen
Svarthornbotnen er ein stor dalbotn like nordaust for Store Svarthorn i Midtre Petermannkjeda i Wohlthatmassivet. Han vart oppdaga og kartlagt frå flyfoto av Den tyske antarktisekspedisjonen i 1938-39. Han vart kartlagd på ny av Maudheimekspedisjonen i 1956–60.
Fylkesveg 275
Fylkesveg 275 finst i fleire fylke i Noreg:
Kontaktepitel
Kontaktepitele blir fornya ved celledeling i basalcellene langs bindevevsgrensa. Herfrå beveger cellene seg gjennom to stadium mot lommeinngangen, der dei etterkvart blir avstøtta. Ved inngangen til tannkjøtlommen er epitelet ca. 20 celler tjukt, mens det ved emaljedementgrensa berre er nokre få celler tjukt. Ettersom kontaktepitelet er tynt, uforhorna og lausare i strukturen enn oralt epitel, tar det berre rundt ei veke for epitelcella å nå frå basalmembranen til overflata.
Diehtosiida
Diehtosiida er namnet på det samiske vitskapsbygget i Kautokeino. Bygget stod ferdig i juni 2009 og den offisielle opninga var 2. november 2009. Følgjande institusjonar held til her:
Kislovodsk
Kislovodsk (russisk Кислово́дск) er ein by i Stavropol kraj i Russland. Han ligg 900 moh i Nord-Kaukasus, omtrent midt mellom Svartehavet og Kaspihavet, rundt 140 km søraust for Stavropol. Han har like over 125 000 innbyggjarar (2007)
Kislovodsk (tyder 'surt vatn') er kjend for kurbada som ligg rundt byen og er kalla opp etter dei mange mineralvasskjeldene.
Byen er òg kjent fordi Josef Stalin etter sigande skal ha hatt hemmelege møte med stabsmenn i denne byen.
Tujaslekta
Tujaslekta er ei av fire delgrupper av nåletre i sypressfamilien. Av tujatrea er det tre artar som kjem frå Asia og to som er frå Nord-Amerika.
Tujablada er eviggrøne og skalaktige, unnateke små frøplantar, der dei har nåleaktige blad. Skala er lagt i fire rader oppover kvistane. Tujaartane er mat for ulike dyr, som larvar og ulike sorter sommarfuglar. Hannkonglane er små og lite iaugefallande og er på endane av kvistane. Hokonglene er i byrjinga lite iaugefallande, men veks til om lag 1-2 cm med 6-12 overlappande, tynne, lêraktige skjell.
Veden til tujaane er lys, mjuk og aromatisk. Den kan kløyvast lett og motstår råte. Veden har vore brukt til mange ulike ting, som å lage boksar som fråstøyter seg møll,  og til å kurere helveteseld. Stolpar av tujaar og og ofte brukt til å lage gjerdestolpar og rekkverk.
Blada til tujaane er rike på vitamin C, og vart brukt av indianarar og tidlege europeiske pionerar som kur for skjørbuk.
Káto Lévkara
Káto Lévkara (gresk Κάτω Λεύκαρα, tyrkisk Aşağı Lefkara, "Nedre Lévkara") er ein landsby på Kypros og ein lokalstyrt busetnad i distriktet Lárnaka i Republikken Kypros. Landsbyen inngår ikkje i kommunen Lévkara, som berre omfattar busetnaden Páno (=Øvre) Lévkara.
Ved folketeljinga i 2011 hadde busetnaden 128 innbyggjarar.
Káto Lévkara ligg i handverksdistriktet Lévkara, som er eit populært utfluktsmål for turistar.
Tujaslekta
Tujaolje kan bli brukt i tropane til å hjelpe til med å kurere humant papillomavirus, genitivs- eller vanlige vortar. Tuja er og eit populært homøopatisk middel som vert brukt til å behandle ulike psykologiske og fysiologiske forhold.
Litologi
Litologi er eit faguttrykk i geologi som skildrar ein sedimentær bergart. Orda litologi er danna av dei greske orda lithos (stein) og logi (lære).
Sedimentære bergarter kan klassifiserast etter kornstorleiken som sandstein, leirstein osv. Vidare er farge og hardleik karakteristiske kriterium for å skildre litologien. Ofte blir facies, dvs utsjånad, brukt synonymt med litologi når skildringa vert nytta til å tolke avsetningsmiljøet. Ein sandstein har elve-facies når han har typiske litologiske trekk for elve-avsetningar.
Litologiar inngår i geologiske undersøkingar innan oljeleiting.
Eiktyrne
Eiktyrne (norrønt Eikþyrnir) er i nordisk mytologi ein hjort som står på taket av Valhall og beitar på treet Lærad, eller Yggdrasil. Det drypp så mykje vatn frå horna til hjorten at det flyt ned i Kvergjelme og fyller alle elvene. Saman med geita Heidrun er hjorten ein representant for dei firbeinte dyra på jorda. Namnet Eikþyrnir er vanskeleg å tolka. Eik betyr 'eik' og þyrnir er 'torn' eller 'hagtorn'. Filologen Finnur Jónsson har føreslått at namnet kan visa til dei greinete horna til hjorten. Rudolf Simek har gjeve ei liknande tolking: Hjorten med 'den eikeaktige hornkrona'.
Snorre-Edda
Forteljinga om Eiktyrner blir også fortald av Snorre Sturlason, men no i prosa, i Gylfaginning, kapittel 39. Fyrst fortel han om geita Heidrun som står på taket av Valhall og beitar, deretter kjem turen til den beitande hjorten: Elvene nemnd av Snorre er stort sett identiske med dei som står i Grímnismál 27–28. Elvene i strofe 27 renn gjennom Åsgad, medan dei i strofe 28 flyt gjennom Midgard. At Snorre til og med nemner vassdraga med dei same orda som dei står i desse strofene viser at det er Grímnismál som har vore kjelda til Snorre. Snorre utelet likevel fleire elvar, særleg dei som rann gjennom Midgard.
Eikþyrnir er òg nemnd blant hjortenamna i Nafnaþulur.
Hylen
Hylen er ein stad inst i Hylsfjorden i Suldal kommune. Frå gammalt av var staden eit knutepunkt og ein handelsstad for ferdsel mellom aust og vest. Då reiste ein med båt på Hylsfjorden, til lands over Hylsskaret, og til ny båt over Suldalsvatnet. Med rutebilvegar og dampskip blei derimot Hylen liggjande utanfor allfarveg, fram til Suldalsvegen kom i samband med Ulla-Førre. Då kom òg Hylen kraftverk som er sprengt inn i fjellet.
Utskjering
Utskjering er ein teknikk der ein bruker ulike reiskapar til å laga mønster, bilde, skriftteikn og symbol i eit materiale ved å skjera eller rissa bort noko av det. Ein kan skjera ut alle materiale som er solide nok til å halda på forma si når ein fjernar bitar frå det, samstundes som dei er mjuke nok til at ein klarer skjera bort bitar med dei verktøya ein måtte ha tilgjengelege. Vanlege utskjeringsmateriale er tre, stein og metall. Ein kan også skjera ut is og snø, bein og elfenbein, matvarer og ulike plantemateriale.
Utskjering skil seg frå skulpturmaking med mjuke materiale som leire eller smelta glas, som ein kan forma medan dei er mjuke og som sidan hardnar. Utskjering krev ofte meir arbeid enn arbeid med mjuke, formbare materiale.
Treskjering
Treskjering er ei utskjeringsform som er utbreidd over heile verda. Ein kan bruka trevirke frå ulike treslag til å skjera ut nytte- og pyntegjenstandar, fargreier og bygningsdelar.
Andre organiske materiale
Ein kan skjera ut ei rekkje organiske materiale. Bein, horn og elfenbein er særleg vanlege. Ein kan også skjera ut mønster i lêr, eller symbol eller bokstavar i borken til levande tre.
Ein kan skjera ut skalet til egg eller frukter som graskar og kalebassar, til dømes til lykter (jack-o'-lantern) eller drikkekar (t.d. til maté).
I Sør-Asia og Søraust-Asia, særleg i Thailand, skjer ein ut bananstenglar til særskilde høve. I Thailand blir dei gjerne brukt til dekorasjonar ved gravferder, ordinasjonar og andre religiøse seremoniar. I India kan dei brukast til midlertidige gudebilde.
I Kina finst det tradisjon for å skjera ut miniatyrarbeid av fruktsteinar kjend som hediao. Ein kan bruka steinar frå fersken, aprikos, oliven eller yangmei (Myrica rubra). Dei kan formast som små smykke eller amulettar som førestiller Buddha, naturen eller kinesiske årsdyr.
Steinhogging
Hogging eller utskjering av stein går langt tilbake i tid. Utskjering av berg til helleristingar og utforming av reiskapar av til dømes flint har føregått sidan steinalderen. Ein kan skjera ut både mjuke mineral, som tuff, kalk- og sandstein, og harde mineral som marmor, basalt og granitt. Før ein oppdaga stål måtte hard stein skjerast ut ved hjelp av filing, ettersom ingen metall ein kjende til var harde nok til å hogga i steinen.
Kortlivde materiale
Is, snø og sand kan skjerast ut til skulpturar som berre varer ei kort tid. Desse blir ofte laga i samband med festivalar, som Harbin internasjonale is- og snøfestival eller Weston-super-Mare Sand Sculpture Festival.
Matvarer
Ein kan skjera ut matvarer for å laga til ein fin matpresentasjon, for å vekka merksemd eller som eit kortvarig kunstprosjekt.
Frukt og grønsaker er vanlege materiale for utskjeringar. Harde grønsaker held forma godt, og kan til dømes skjerast ut til blad og blomar. Ulike fargar på skal og kjøt kan nyttast til å få fram mønster, til dømes frå vassmelon.
Mjukare matvarer som tofu, ost og smør kan også skjerast ut. Smørskulpturar treng som regel nedkjøling for ikkje å smelta. Smør kan også smeltast og utformast ved hjelp av former, og det same gjeld sjokolade, men ein kan også skjera ut sjokoladen.
Ringve botaniske hage
Ringve botaniske hage er ein botanisk hage etablert i 1973. Hagen ligg ved Ringve Museum og ligg rundt gardshusa på Ringve. Anlegget består i dag av vel 130 dekar, og ligg på Ladehalvøya i Trondheim.
Hagen vart oppretta som universitetshage i 1973 og vert driven av NTNU Vitenskapsmuseet. Plantinga til eit eige arboret vart starta i 1975.
Hagen har følgande delar:
Future Games
Future Games er det femte studioalbumet til det britiske rockebandet Fleetwood Mac, gjeve ut i 1971. Det var det første albumet deira med den amerikanske gitaristen Bob Welch og det første med Christine McVie som fulltidsmedlem. Utan 1950-talsmusikken til gitaristen Jeremy Spencer, som no hadde slutta i bandet, gjekk bandet eit ytterlegare steg bort frå blues og nærare den melodiske popstilen dei til slutt skulle bryte gjennom i Amerika med fire år seinare. Etter bandet bandet hadde spelt inn albumet og gjeve det frå seg, kom plateselskapet attende og sa at dei ikkje ville gje ut albumet med berre sju songar, og kravde at dei spelte inn ein åttande. «What a Shame» vart då spelt inn i all hast som ein jam.
I 2001 gav Sincer Records ut albumet på ny på CD.
Ein kraftig redigert versjon av «Sands of Time» vart ein mislukka singel i USA og somme andre land. Albumet vart likevel spelt ein del på FM-radio. Tittelsporet «Future Games» vart seinare spelt inn på ny av Bob Welch i 1979 for soloalbumet hans The Other One.
Det finst ein tidleg versjon av «Morning Rain» med tittelen «Start Again» for ei BBC-innspeling den 5. januar 1971.
Innhald
På somme versjonar av plata er opplistinga av lengda på songane særs unøyaktig. Til dømes har enkelte versjonar oppført at «Woman of a 1000 Years» er 8:20 lang, medan han i røynda er 5:28.
Medverkande
Andre medverkande
Produksjon
Svenska Akademien
Svenska Akademien er eit litterært og språkleg selskap i Sverige med sete i børshuset i Gamla Stan i Stockholm. Akademiet vart grunnlagd den 20. mars 1786 av kong Gustav III. Føremålet for akademiet er å fremje den svenske litteraturen og det svenske språket eller som det heitte opphavleg «arbeta uppå Svenska Språkets renhet, styrka och höghet». Svenska Akademien er kjend under namnet De Aderton fordi selskapet er sett saman av atten medlemmer.
Verksemd
Internasjonalt er Akademiet mest kjend for utnemninga av Nobelprisvinnarar i litteratur. Til dei prisane som akademiet årleg eller jamleg deler ut, høyrer den norsk-svenske Doblougprisen og Akademiet sin nordiske pris.
Selskapet gjev jamleg ut Svenska Akademiens ordlista över svenska språket. Denne ordlista tek sikte på å atterspegla språket i samtida. Sidan 1786 har akademiet arbeidd med ei historisk ordbok over det svenske språket, eit fleirbindsverk som enno ikkje er ferdig utgjeve. Ein reknar med at siste band i ordboka kjem i 2017.
Medlemskap
Svenska akademien har 18 medlemmer. Nye medlemmer vert valde inn etter hemmeleg avstemming mellom akademiets medlemmer. Kvart medlem sit på livstid og det er ikkje råd å avseie seg medlemskapet. Eit medlem kan bli kasta, om han til dømes bryt mot teieplikta og røper noko frå Akademiets interne drøftingar. Akademiet har ein fast sekretær (sv. ständig sekreterare). Sekretæren er akademiets talsperson. Kvart akademimedlem har sin nummererte stol.
Noverande medlemmer
Dei noverande medlemmene ordna etter stolsnummer er:
Johnston Passage
Johnston Passage er eit sund i Antarktis, som går frå nord til sør og skil Amiot Islands frå sørvestlege delar av Adelaide Island. Det vart namngjeve av UK Antarctic Place-Names Committee etter kaptein William Johnston som 1956–62 var kaptein på «John Biscoe», eit skip som deltok under kartlegginga av området i 1963.
Klagstorp
Klagstorp er ein tettstad i Trelleborgs kommun i Skåne län i Sverige. I 2005 hadde tettstaden 341 innbyggjarar.
Thor Spydevold
Thor Spydevold er ein norsk tidlegare fotballspelar frå Greåker i Østfold, cupmeister 1966 med Fredrikstad Fotballklubb og landslagsspelar 1968-72.
Klubbspel
Spydevold var angrepsspelar på Greåker Idrettsforening i den såkalla maratonserien 1961/-62. Far hans, Bjørn Spydevold, trente då Greåker IF, så då faren tok over trenarjobben i Sarpsborg Fotballklubb før 1963-sesongen, melde Thor Spydevold seg inn i SFK. Han spelte på klubben då det vart tap mot Rosenborg Ballklub i NM-finalen 1964, og fekk elles med seg bronsemedaljar både i 1. divisjon fotball for menn 1964 og 1965.
Då faren fekk oppdraget med å trene Fredrikstad FK i 1966, tok han med seg Thor Spydevold, som ved den tid var flytta ned på midtstopparplass, ein posisjon han hadde resten av si tid på fotballbana. Allereie i sin fyrste sesong med FFK oppnådde Thor Spydevold høgdepunktet, siger i NM-finalen. Sidan fekk han seriesølv i 1969-sesongen. Frå 1971-74 spelte han på ny i Sarpsborg FK, eit lag som rykte ned i 2. divisjon i hans siste sesong.
Sølfest Hansson Urdahl
Sølfest Hansson Urdahl var ein norsk gardbrukar, landhandlar, eit mellombod og ein stortingsmann frå Luster i Sogn. Hans Arnesson Urdahl var far hans og Hans Hansson Urdahl bror hans.
Urdahl gjekk underoffisersskulen i Bergen. Deretter var han gardbrukar på Saude i Luster, før han flytta til garden Fagernes i same bygda. Her dreiv han både som landhandlar og gardbrukar før han flytta til Bergen, der han var mellombod.
I si tid i Luster var han ordførar i tolv år, og forlikskommissær i mange år. Han var stortingsmann for Nordre Bergenhus amt i 1857-58, 1862-64. I 1857 var han medlem av desisjonskomiteen, 1862-63 av militærkomiteen medan han på omframstortinget 1864 var medlem av komiteen om korleis avløne hæren.
Urdahl døydde i Bergen i 1878.
Reksteren skule
Reksteren skule var ein barneskule på øya Reksteren i Tysnes kommune i Sunnhordland i Vestland fylke. Han vart lagd ned i 2011-12.